Es signa el conveni que permetrà l'execució de l'obertura del passatge als carrers de Cadis i de València
21/02/2003 15:28:00

# Es signa el conveni que permetrà l'execució de l'obertura del passatge als carrers de Cadis i de València

*   21/02/2003 15:28:00
*   [Imprimir](#)
*   Compartir
*    https://www.alaquas.org/documento.asp?id\_do=8414

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8414%2F0&title=Ajuntament%20d%27Alaqu%C3%A0s.%20Premsa.Es%20signa%20el%20conveni%20que%20permetr%C3%A0%20l%27execuci%C3%B3%20de%20l%27obertura%20del%20passatge%20als%20carrers%20de%20Cadis%20i%20de%20Val%C3%A8ncia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8414/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8414/8414_Form_4.jpg)](https://www.alaquas.org/ficheros/documentos/2003/2/8414/8414_Form_10.jpg "<a href='https://www.alaquas.org/ficheros/documentos/2003/2/8414/8414_Form_10.jpg' target=_blank><i class='fa fa-external-link' aria-hidden='true'></i>.Es signa el conveni que permetrà l'execució de l'obertura del passatge als carrers de Cadis i de València</a>")

L'Ajuntament d'Alaquàs ha adquirit la planta baixa de l'immoble afectat amb façana al carrer Vàlència

El divendres 21 de febrer s'ha signat a l'Alcaldia de l'Ajuntament d'Alaquàs el conveni de col·laboració que permetrà l'execució de l'obertura del passatge del carrer de Cadis que unirà amb el carrer de València. Amb aquest conveni, l'Ajuntament d'Alaquàs adquireix la planta baixa de l'immoble ubicat al carrer València per a poder adequar-lo al futur passatge.

L'objectiu de l'Ajuntament d'Alaquàs amb aquest nou passatge que unirà el carrer de Cadis amb el carrer de València és comunicar físicament el centre de la població amb l'avinguda del País Valencià, una de les artèries comercials i de negoci més importants d'Alaquàs. El futur passatge, que ocuparà aproximadament 85 metres quadrats, tindrà una llargària aproximada de 21 metres i una amplària de 4 metres.

L'obertura del passatge del carrer de Cadis és una de les actuacions previstes dins del Pla Especial de Protecció i Reforma Interior del Centre Històric d'Alaquàs. Aquest Pla contempla l'adequació de l'espai obert com a passatge i la seua urbanització. En aquest també es preveu l'adequació de l'immoble adquirit així com la configuració arquitectònica d'aquest edifici en la seua planta baixa.